Jeg er over den senere tid blevet stadigt mere opmærksom på at der oprettes legio artikler om albums og singler, der egentlig ikke indeholder specielt megen info; ofte (som her) oplyses blot kunster, albummets titel samt track-listen. Jeg har en grundholdning til at for megen klikken frem og tilbage mellem artikler, der hver især kun oplyser en smule, er mindre konstruktivt end at have færre, men mere omfattende artikler. Jeg tror på at overblikket og læsevenligheden øges, og dermed også helhedsindtrykket af vore artikler, hvis disse stubbe kan samles til oversigtsartikler.
Jeg mener således at albums og singler bør omtales i samlede diskografi-artikler, indtil der er tilstrækkelig info om et givet album til at en selvstændig artikel vil være naturlig at oprette. 
Som et eksempel at debattere ud fra har jeg - ud fra - taget begge de artikler, der findes i og samlet dem i , som jeg tænker kan blive til Akons diskografi dersom der er stemning for det (jeg gør lige opmærksom på, at diskografien er ren "copy-paste" af information; der er ikke taget højde for opsætning, læsevenlighed, korrekte wikilinks m.v.). Kunstneren er valgt halvt tilfældigt ud fra en betragtning om at der er et overskueligt antal albums at samle, og at disse album-artikler ikke helt er lange nok til at stå alene - modsat fyldigere artikler som f.eks. Thriller (album).
Jeg er bevidst om at et lignende emne for nylig har været debatteret , men jeg synes ikke at kunne læse nogen afgørelse eller konsensus ud af dén debat; årsagen til at tage emnet op igen er primært at finde ud af, om der ville kunne skabes konsensus - ikke om at slette eller undvære informationen fra de mange ultra-korte albumartikler - men snarere at samle informationen i færre, men fyldigere artikler, ganske som jeg har forsøgt med Akons diskografi herover. Jeg påtager mig naturligvis min del af dét arbejde, såfremt der er opbakning til det. -- 27. mar 2011, 01:41 (CET)
Og med tiden kommer Akons diskografi til at se sådan her ud – . For min skyld, bare klø på... 27. mar 2011, 22:07 (CEST)
Takker - for en nydelig illustration af min pointe om færre, men mere oplysende artikler :-) -- 27. mar 2011, 23:52 (CEST)
Jeg synes faktisk, det er en hamrende dårlig idé - spild af tid rent ud sagt. Men hvis nogen ønsker at sidde og sammenskrive artikler, så gør det da endelig. Problemet er, at der er utrolig mange enkeltpersoner, der alligevel ønsker at oprette de enkelte artikler. Og en påbegyndt artikel er desuden en glimrende indbydelse til videre arbejde. Samleartikler har også et helt andet formål, som glimrende illustreret i Children of Bodoms diskografi. -- 28. mar 2011, 09:30 (CEST)
Om det er spild af tid? Muligvis for nogen. Ikke nødvendigvis for mig. Umiddelbart finder jeg dog dét aspekt af mindre relevans lige nu, ikke mindst fordi enhver vel stadig selv vælger hvordan og hvorledes man bidrager til projektet. Personligt ser jeg det som en opgave, der f.eks. kan løses i de små timer, hvor jeg kan mønstre lidt energi til små opgaver, der ikke kræver den store eftertanke, mens større redigeringer eller oprettelse af nye artikler ligger over engagementsniveauet. Men som sagt er det egentlig ikke dét, jeg efterlyser en holdning til; det er mere om det er ønskeligt at have en masse stubbe uden indhold til at flyde rundt, eller om der er andre der, som jeg, kan se en fordel i at samle nogle af dem i færre, men mere fyldige artikler. Argumentet er primært læserens oplevelse af artikler på Wikipedia. Jeg tror på, at den nye læser får en bedre oplevelse ved at lave et opslag på Wikipedia, hvis informationer, der i dag er spredt ud på mange stubbe, samles i færre, men mere fyldestgørende artikler, understøttet af redirects osv. Jeg ser intet i dén løsning, der forhindrer enkeltpersoner i at tilføje den information der i dag bliver tilføjet som stubbe, ej heller kan jeg se, at det i mindre grad end nu skulle indbyde til videre arbejde; dé aspekter tror jeg vil være uforandrede i forhold til den nuværende løsning. Tværtimod tror jeg at den nye læser vil få en bedre oplevelse, føle sig bedre informeret, ved at få stubbens information præsenteret i sammenhæng med anden, tilsvarende information om samme emne. -- 6. apr 2011, 04:02 (CEST)
